google/wiki40b huggingface dataset:
Chapultepec (kommune)

Chapultepec er en kommune i den meksikanske delstaten México. Den befinner seg i den sørlige delen av Tolucadalen. Den hadde 9 676 innbyggere i 2010. Arealet er på 10,45 km². Administrasjonssentrum er landsbyen Chapultepec, som hadde 6 004 innbyggere i 2010.
Navnet Chapultepec er nahuatl og betyr «Gresshoppeåsen».
Villita-demningen

Villita-demningen er en statlig eid og drevet demning med vannkraftverk i kommunen Lázaro Cárdenas i delstaten Michoacán i Mexico. Kraftverket har en installert produksjonseffekt på 300 MW fordelt på fire turbiner, og anlegget stod ferdigbygget i 1973.
Suppletivisme

Suppletivisme er en morfologisk prosess som innebærer at en ordstamme blir bytta ut med en annen når ordet bøyes. Et eksempel i norsk er verbet være, som har presensformen er og preteritumsformen var. Andre eksempler er vekslinga mellom god, bedre og best, og mellom dårlig og verst. Det er også suppletivisme mellom formene jeg og meg, og mellom du og deg.
Suppletivisme skiller seg fra andre morfologiske prosesser ved at det ikke følger noen regler som gjelder for flere leksemer. Vanligvis har bare de vanligste orda i et språk suppletive former, ettersom mindre brukte ord pleier å tilegne seg regelmessige bøyinger.
Tegnsalat

Tegnsalat er resultatet når bokstaver eller andre skrifttegn vises ved hjelp av gale symboler eller tegn. Dette kan skje når tekst blir lest med feil tegnsett eller sjeldnere når systemet mangler fonter med glyfer for de aktuelle tegnene. Tegnsalat kan oppstå for symboler som ikke er dekket av ASCII, som kun dekker de vanligste tegnene som brukes i engelsk tekst. De norske bokstavene Æ, Ø, og Å har for eksempel blitt kodet på mange forskjellige måter. Hvis tekstfiler lagret i DOS ble åpnet i Windows, ble for eksempel æøå til ‘›†, og dermed «Dårlig vær sørpå» til «D††rlig v‘‘r s››rp††».
I tilfeller der skandinaviske bokstaver blir byttet ut, lar vanligvis betydningen seg fremdeles forstå utfra sammenhengen. Verre er situasjonen for språk som ikke bruker latinske bokstaver i det hele tatt, der alle bokstavene blir vist feil. Mange språk har derfor egne ord for tegnsalat. På japansk kalles det mojibake (文字化け, moji «bokstav» + bake «forkledning/forvandling»), et ord som også har blitt lånt inn i engelsk. I Russland kalles det Крокозябры krokoziabry og på bulgarsk маймуница majmunitsa. Hvis for eksempel det russiske ordet «Крокозябры» lagres med den eldre russiske tekstkodingen (ikke Unicode), kan det ende opp som «ëÒÏËÏÚÑÂÒÙ», altså helt uleselig.
Direktoratet for jakt, viltstell og ferskvannsfiske

Direktoratet for jakt, viltstell og ferskvannsfiske var en statlig norsk etat som arbeidet med jakt, viltstell, og lakse- og innlandsfisk.
Etaten ble opprettet i 1965, og ved opprettelsen overtok direktoratet hele saksområdet til Landbruksdepartementets Kontor for viltstell, jakt og fangst, og deler av saksområdet til Kontor for reindrift og ferskvannsfiske.  Direktoratet lå under Landbruksdepartementet til 1973, da det ble overført til Miljøverndepartementet. I 1974 ble navnet endret til Direktoratet for vilt og ferskvannsfisk, og i 1985 ble navnet igjen endret til Direktoratet for naturforvaltning.
Romildo Santos Rosa

Karriere

Han har spilt for Nagoya Grampus Eight fra Japan.
Borja Valero

Real Madrid

Valero var en ungdomsspiller hos det spanske hovedstadslaget, og gjorde sin debut for A-laget mot Écija Balompié, da han kom inn som innbytter for Javi García etter 60 minutter i en cupkamp 25. oktober 2006. Han spilte også i en Mesterliga-kamp i 2006-07 mot Dynamo Kiev, der han erstattet Miguel Ángel Nieto etter 74 minutter.

Mallorca

Han ble så en av «offrene» da Bernd Schuster tok over Real Madrid i juli 2007, og ble sluppet gratis. Borja signerte en 5-årskontrakt med Mallorca måneden etter. Han skårte sitt første mål i La Liga i en 7-1 hjemmeseier over Recreativo de Huelva, 9. mars 2008. 5. april skårte han igjen, mot sitt gamle lag i en uavgjortkamp hjemme som endte 1-1.
I juli 2008 ble Valero koblet til en overgang til engelske Liverpool FC, og han uttalte til media at «Det fins ingen større klubb enn Liverpool».
Æreslegionen

Æreslegionen (fransk: Légion d'honneur) er en fransk fortjenstorden innstiftet av førstekonsul Napoléon Bonaparte i den franske republikk 19. mai 1802. Tanken var å skape en æresbevisning som skulle erstatte de kongelige ordener og æresbevisninger. Disse ble etter revolusjonen opphevet i 1791. Æreslegionen har siden opprettelsen overlevd vekslingen mellom republikk og monarki og utdeles fortsatt av den franske stat. Republikken Frankrikes president er ordenens stormester.

Ordenstegn

Æreslegionens ordenstegn er en stjerne med fem armer. Mellom armene finnes kranser av laurbær og eik. I midten av stjernen sitter en avbildning av et kvinnehode, et symbol for republikken. Ordensbåndet er i rødt.

Tildeling

Æreslegionen kan tildeles borgere av Frankrike og andre land for sivile eller militære fortjenester. Ordenen kan også tildeles posthumt. Innehavere av første klasse erkjennes også en pensjon. Tildelings skjer etter presidentens eller storkanselliets bestemmelse, etter innstilling fra en statsråd.

Norske innehavere

Opp gjennom årene er en del nordmenn blitt tildelt Æreslegionen, vanligvis fordi de har gjort en spesiell innsats for franske interesser. Kong Harald V er innehaver av storkors, det var også Haakon VII og Olav V. Oberst Birger Eriksen var offiser. Andre norske innehavere er statsminister Thorbjørn Jagland, professor Leiv Flydal, generalmajor Hans Reidar Holtermann, forretningsmann Knut Faremo, skuespillerinne Wenche Foss, kokk og president i Bocuse d'Or Europe Eyvind Hellstrøm, FNs spesialutsending for Libanon Terje Rød-Larsen, Arne Rettedal, Arbeiderpartipolitikeren Oscar Torp og direktør Wilhelm Holst. 
I forbindelse med 50-årsjubileet for landgangen i Normandie ble Hugo Munthe-Kaas hedret med Æreslegionen. Ved 60-årsmarkeringen av landgangen i Normandie ble ni norske krigsveteraner hedret med Æreslegionen: Gunnar Knudsen, Lars Arholm, Anders O. Standnes, Johannes Helland, Antoni Lunder, Rangvald Myhre, Bertel Bjørvik, Enevold Falsen Schrøder og Johannes Bauge. I forbindelse med 70-årsjubileet for landgangen i Normandie ble krigsveteran John Pettersen tildelt riddergraden av Æreslegionen.
Floreanaspottefugl

Skildring

Floreanaspottefugl har middels størrelse i den biologiske slekten sin, med kroppslengde på 25-26 cm og kroppsvekt på ca. 59 til 66 gram, hannfugler er de tyngste. Fjærdrakten har gråbrun overside og nær hvit krage og underside. Et mørkt felt med diffus avgrensning på brystsidene er godt synlig. Nebbet er gråsvart og nedbøyd, bena er mørk grå.
I dag er leveområdet for de gjenlevende individene de små øyene Gardner og Campeón like ved Floreana sør i Galápagosøygruppa. Habitatet er karrig og tørt med innslag av lav kystvegetasjon av trevekster og trelignende kaktus. De beiter mest på bakken og er altetere, men er hovedsakelig insektsspisere.
Hekkinga foregår i grupper på typisk 4-5 medlemmer som samarbeider om å hevde et territorium.
Størrelsen på populasjonen er særdeles liten og fluktuerende. Estimat har variert mellom 48 og 756 fra 2003 til 2012. Arten er klassifisert som sterkt truet.
San Saba (Roma)

San Saba er en bydel (rione) i Roma. San Saba har navn etter kirka San Saba, som ligger sentralt i bydelen. San Saba ligger i den sørlige utkanten av Romas historiske sentrum, og omfatter området mellom Via delle Terme di Caracallo og bymuren.
Strängnäs-Malmby OL

Historikk

Malmby IF ble opprettet 14. april 1936 og var en idrettsforening med avdelinger for orientering, fotball og skiidrett. På 50-tallet ble fotallavdeligen lagt ned. Malmby IF hadde sin storhetstid på slutten av 80-tallet og vant i 1988 den prestisjetunge stafetten Tiomila. De vant også Smålandskavlen i 1989 og 1990.

Navneskiftet

I 1993 ble det bestemt at klubben skulle skifte navn til Strängnä-Malmby OL for at klubben skulle assosieres sterkere til tettstedet Strängnäs. Klubbens farger er lilla, gul, hvit og grønn. Strängnäs-Malmby OL har virksomhet for løpere på elite-, ungdoms-, barne-, og mosjonsnivå.
Orienteringsklubben har tidligere hatt flere løpere i stallen som har hevdet seg internasjonalt, hvorav Jörgen Mårtensson er den største stjernen.
Hubertus Brandenburg

Bakgrunn

Hubertus Brandenburg var et barnebarn til Zentrum-politikeren og riksdagsmedlemmet Carl Brandenburg, som etterfulgte Ludwig Windthorst fra 1891 til 1902 som representant for valgkretsen Meppen i Riksdagen. Hubertus Brandenburg var sønn av en oberstaatsanwalt i Osnabrück og ble etter et Notabitur fra Osnabrücks Gymnasium Carolinum innkalt til krigstjeneste.
Som marinesoldat ble han etterhvert schnellboot-kommandant. Han tjenestegjorde i samme flottille som den senere evangeliske landesbischof Eduard Lohse, hvormed han seg senere engasjerte innen det økomeniske arbeid.
Brandenburg studerte etter annen verdenskrig rettsvitenskap og økonomi i Münster. Han gikk så over til det katolisk-teologiske fakultet ved Westfälischen Wilhelms-Universität Münster

Prest

Hubertus Brandenburg ble presteviet 20. desember 1952 i domkirken i Osnabrück. Han var kapellan i St. Antonius i Hamburg-Winterhude og gjennomførte fra 1955 til 1958 doktorgrafsstudier ved det pavelige universitet Gregoriana i Roma rettedet av pater Gustav Gundlach SJ; det teologiske doktorarbeidet bar navnet„Caritas und Wohlfahrtspflege - Grundlagen für ihre Zusammenarbeit“. Fra 1958 var han ungsomsprest i bispedømmet Osnabrück. I 1967 ble han utnevnt til domkapitular og så til finansdirektør for bispedømmet Osnabrück.

Hjelpebiskop

Den 12. desember 1974 ble han utnevnt til hjelpebiskop i bispedømmet og samtidig titulærbiskop av Strathernia, med ansvar for den delen av bispedømmet som omfattet Hamburg og Schleswig-Holstein. Han ble konsekrert 26. januar året etter av biskop Helmut Hermann Wittler (medkonsekratorer var kardinal Andrzej Maria Deskur og biskop Johannes Albert von Rudloff).

Biskop av Stockholm

Den 21. november 1977 ble Hubertus Brandenburg utnevnt til biskop av Stockholm av pave Paul VI, et embede han innehadde til pave Johannes Paul II aksepterte hans avskjedssøknad på hans 75-årsdag den 17. november 1998. Han var i mange år formann for Den nordiske katolske bispekonferanse.
Lovelace (film)

Om filmen

Filmen er basert på den sanne historien om Linda Lovelace.

Handling

Linda Lovelace ble brukt og misbrukt av pornoindustrien på det groveste, anført av sin kontrollerende ektemann og selverklærte manager Chuck Traynor, før hun endelig tok kontrollen over sitt eget liv. Hun avslørte hele sannheten for å advare andre kvinner mot å gå i den samme fellen som henne.
Peter II av Courtenay

Biografi

Peter II var sønn av Peter I of Courtenay (død 1183) og sønnesønn av kong Ludvig VI av Frankrike (Ludvig den tykke) og hans andre kone Adélaide de Maurienne. Hans mor var Elisabeth de Courtenay, datter av Renaud de Courtenay (død 1194) og Hawise du Donjon.
Peter giftet seg først med Agnes I, grevinne av Nevers, og og ble dermed greve av Nevers. Han giftet seg på nytt med Yolanda av Flandern, en søster til keiserne Balduin I av Konstantinopel og Henrik av Flandern. De var begge grever av Flandern og keisere i Det latinske riket i Konstantinopel.
Peter deltok i Det tredje korstog i 1189-1192 sammen sin fetter, kong Filip II August av Frankrike, og deltok også i Albigenserkorstoget i 1209 og 1211 sammen sin bror Robert. Han deltok også i Slaget ved Bouvines i 1214.
Da hans svoger, keiser Henrik av Flandern, døde sønneløs i 1216 ble Peter utnevnt til hans etterfølger og han forlot sitt bosted i Frankrike med en liten styrke for å ta sitt nye rike i besittelse. Han ble kronet av pave Honorius III den 9. april 1216 og han lånte så noen skip i Venezia mot å besette havnebyen Dürres og overlate den til venetianerne. Her ble han imidlertid slått, og han valgte å fortsette reisen til Konstantinopel over land. På denne reisen ble han arrestert og fengslet av keiser Teodoros Komnenos Dukas i Despotatet Epirus – et av de små keiserdømmene som ble opprettet etter at bysantinerne ble jaget ut av Konstantinopel. Etter to år i fengsel døde Peter II, og han kom derfor aldri til å styre sitt keiserdømme. Hans kone Yolanda hadde reist til Konstantinopel sjøveien og hun regjerte som regent til hun døde i august 1219. To av parets sønner, Robert I av Courtenay og Balduin II av Courtenay ble senere keisere i Konstantinopel.
Pardosa abagensis

Utseende

Lengden på hannen er 5,9 til 6.1 mm lang, mens lengden på hunnen er 7,0 til 8,4 mm.
Mange av artene i slekten Pardosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre.
Frank Schöbel

Bakgrunn

Frank Schöbel var annen sønn av en operasangerinne. Hans musikalske talent ble tidlig oppdaget. Som syvåring begynte han på forberedelsesskole for Thomanerchor, et viktig kor i Leipzig. Men i stedet for å begynne i koret interesserte han seg mer for popmusikk. Han gikk i lære som mekaniker.

Musiker

Hans løpebane som musiker begynte i Erich-Weinert-Ensemble som var del av Nationale Volksarmee. 
Hans første album (sammen med Chris Doerk) utkom i 1968. Allerede i 1971 hadde han med låten Wie ein Stern fremgang i begge deler av Tyskland. Av singelen solgte han i Øst-Tyskland 400 000 og i Vest-Tyskland 150 000 stykk. Frank Schöbel var også en av de få østtyske sangere som hadde tillatelse til å opptre i Vest-Tyskland. Ved siden av schlager sang han også barnesanger og julesanger sammen med sin familie. Dessuten var han moderator i TV og skuespiller i noen filmer av det østtyske filmselskapet DEFA.
Maximilian von Montgelas

Liv

Montgelas var sønn av baron Janus Garnerin von Montgelas, en oberst i bayersk tjeneste som tilhørte en savoyardisk (fransk) adelsslekt. Hans mor var grevinne Ursula von Trauner.
Han gikk på skole i Nancy og studerte ved universitetene i Strasbourg og Ingolstadt. I 1777 ble han kurbayersk hoffråd. Men på grunn av sitt medlemskap i Illuminatiordenen falt han i unåde hos kurfyrst Karl Theodor, og flyktet i 1785 til Pfalz-Zweibrücken.
I 1803 giftet han seg med grevinne Ernestine von Arco (1779–1820), som var 20 år yngre og ble ansett som en skjønnhet. De fikk åtte barn.
Maxmimilian von Montgelas ble i 1809 opphøyet i grevestanden. Den velhavende Montgelas gikk for å være en «Mann von Noblesse», og så også gjennom fingrene med sin kones amorøse eventyr. Han ble bisatt på slottet Aham i 1838.
Palais Montgelas på Promenadeplatz i München er i dag en del av luksushotellet Bayerischer Hof. Etterkommere lever i Aham og Gerzen, og i Egglkofen, der de eier flere gods.
Die Rote Zora und ihre Bande

Die Rote Zora und ihre Bande («den røde Zora og hennes bande») er en ungdomsbokserie fra 1941 av Kurt Held. Den handler om foreldreløse barn i den kroatiske byen Senj. Barna er utstøtt av samfunnet, og slutter seg sammen under en kvinnelig anfører, som på grunn av sitt røde hår blir kalt Rote Zora («røde Zora»).
Den venstreekstreme feministiske terrororganisasjonen Rote Zora tok sitt navn etter tittelheltinnen i bøkene.

Hørespill

Samme år som filmen ble det utgitt et hørespill basert på filmen.
1990-årene

Det norske samfunn

«1990-åra har blitt kalt utdanningsreformenes tiår. Med rette. Aldri tidligere i norsk utdanningshistorie har så mange trekk ved utdanningssystemet blitt så mye endret på så mange nivåer på så kort tid.» Theo Koritzinsky
Huset Liechtenstein

Opprinnelse

Navnet kom fra Borgen Liechtenstein sør for Wien. I området omkring denne stamborgen og ved Niederösterreichs nordøstgrense hadde de tidlige liechtensteinere sitt hovedsete.
Den ubrutte rekken av liechtensteinere begynte med Heinrich I av Liechtenstein (død 1265/66), som holdt området ved Mikulov i Sydmähren som fri eiendom.
Lindås sluser

Lindås sluser er ett sluseanlegg som ligger i Spjotøystraumen mellom Lurefjorden og Lindåspollene i Lindås kommune i Hordaland. Slusen ble bygd 1908 og den var en forutsetning for regelmessig dampskipsrutedrift med anløp Lindås. Slusene gjør det mulig å seile inn i Lindåsbassenget mot tidevannsstrømmen. I 1963 ble slusene tatt ut av ordinær drift og sluseportene ble stående åpne. I 1999 startet en restaureringsprosess som kunne avsluttes i 2013, da slusene igjen kunne settes i drift, nå som kulturminne, og med fritidsflåten som brukere. 
Helland skriver: «I Lindaas herred er der flere sterke strømme. De går ind ved flod og ud igjen ved fjære, tildels med larm. Naar de sterkeste af disse strømme er paa det strideste, er det vanskeligt for dampskibene at gaa imod. Baade maa trækkes opover mod strømmene. (...) Havnevæsenet har foretaget arbeider i Lindaastrømmene (Kjærringstrømmen, Skallestrømmen, Flatstrømmen og Haukaasstrømmen). I tidens løb har havnevæsenet rensket op Kjærringstrømmen, lagt en sluse gjennom Mølleholmen og uddybet Haukaasstrømmen, saaledes at Lindaasosen er blevet tilgjængelig for dampskibstrafik.»
Før slusene ble bygget var det på 1800-tallet gjort flere tiltak for å gjøre strømmene mer farbare. Helland skriver at arbeidet med slusene ble påbegynt i 1902 og slusekammeret utsprengt i Mølleholmen ble anlagt med 38 meters lengde og 7,6 meters bredde. Kjærringstrømmen og Haukaastrømmen ble fordypet til 3,8 meter. Arbeidet ble avsluttet i juni 1908 med en samlet byggekostnad på 152 280 kr i datidens pengeverdi.

Sjøsluse

Lindås sluser er sjøsluser, sluser i sjøvann. I smale utløp fra store bassenger og poller kombinert med stor forskjell på flo og fjære blir det sterk strøm, og vanskelig å passere uten å vente på flo og fjære. En mulighet var å utbedre leden ved fjellsprengning. I 1870-åra ble det gjort utbedringsarbeid, og i 1888 kom det første forslag om å bygge sluse. 
To slike steder i Norge ble det tatt i bruk sjøsluser, i Lindås og i Skjoldastraumen i Tysvær, begge var ferdig 1908. 
Etter andre verdenskrig ble landeveis transport stadig viktigere, og rutebilene overtok lokaltrafikken mellom Nordhordland og Bergen. Dampbåtrutene ble nedlagt, og ingen hadde lenger bruk for slusene.

Tidevannsmølle

Ved Spjotøystraumen var det fra eldre tid kai hvor fartøy kunne ligge og vente på laglig tidevann for å passere. Dette var derfor et natulig sted for gjestgiversted, handel og bakeri. Tidevannstrømmen ble også utnyttet til mølledrift; stedet heter stadig Mølleholmen.
Russisk Toy

Utseende

Dette er en hund med et svært spesielt og morsomt utseende; de er langbeinte, elegante – og lette og kvikke i bevegelsene. Selv om de er små, er de fine turkamerater. Det er to hårlagsvarianter av russisk toy; korthåret og langhåret. De to variantene kan krysses med hverandre. En fullvoksen russisk toy skal i følge rasestandarden være mellom 22 og 27 cm og kan veie 1,5 til 3 kg. Den foretrukne høyden er 25 cm, med vekt 2,3 kg.

Bakgrunn

Rasen har en gammel, fascinerende, men blodig historie. Rasens opprinnelige utspring var engelske toy terriere, som ble anskaffet av det russiske aristokratiet. Engelsk toy terrier ble krysset med lokale miniatyr hunder, og russisk toy terrier oppstod. Disse små hunden var holdt som kjæledyr for kvinnene i tsarens hoff. De var svært verdifulle. De minste hundene var mest gjeve. Det er sagt at hundene var verdt sin egen vekt i gull.
Da revolusjonen veltet over Russland, ble alle aristokrater blodig halshugget. Sammen med sine eiere ble også disse små kjæledeggene brutalt henrettet.
Star Trek IV – reisen hjem

Mottakelse og kritikk

Filmen var en suksess både med hensyn på kritikk og kommersiell inntjening. Filmen tjente inn $109.713.132 i USA, og $133.000.000 i resten av verden, målt mot et budsjett på $27,000,000. Når det gjelder inntekter, var dette den med høyeste inntekter av de ti første Star Trek-filmenene frem til 2007, og den solgte nest-mest billetter, bare slått av The Motion Picture.
Arndt von Bohlen und Halbach

Liv og virke

Arndt von Bohlen und Halbach arbeidet i mange år sammen med faren i Kruppkonsernet, men kom aldri til å ta over konsernet etter faren. I 1966 ble det bestemt at familieformuen skulle overføres til den nye stiftelsen Alfried Krupp von Bohlen und Halbach-Stiftung ved at Arndt von Bohlen und Halbach avstod fra arven, men han fikk en årlig økonomisk kompensasjon for dette fra konsernet.
Ved at han ikke lenger hadde noen forbindelse med Krupp-konsernet, kunne han heller ikke ha dette familienavnet, da det var lovbestemt i en særlov fra 1906 («Lex Krupp») at retten til å bruke dette navnet bare tilkom de som ledet familiebedriften. Denne særloven ble godkjent av keiser Wilhelm II, slik at Arndt von Bohlen und Halbachs farfar Gustav von Bohlen und Halbach kunne ta Krupp-navnet da han giftet seg inn i familien og overtok ledelsen av konsernet.
Arndt von Bohlen und Halbach ble i 1969 gift med Henriette von Auersperg, men levde også lenge åpent som homofil, i et jetsetliv pendlende mellom Palm Beach og Marrakech.
De siste årene levde han mer tilbaketrukket og konverterte til den katolske tro. Han døde av kreft i kjeven i 1986, 48 år gammel, og han hadde ingen barn. Han blir i sin biografi (se nedenfor) omtalt ved sin død som schön, klug, reich und sehr unglücklich («vakker, klok, rik og svært ulykkelig»).
Han er begravet i krypten i slottskirken i Schloss Blühnbach.
United States Golf Association

United States Golf Association (USGA) er USAs riksforbund av golfbaner og golfklubber, og styringsorganet for golf i USA og Mexico. Det er USGA som sammen med Royal & Ancient Golf Club of St. Andrews stifter og tolker golfens regler.
Blodtypediett

Blodtypedietten er en diett utviklet og presentert av Peter D'Adamo, en naturopatisk lege, og beskrevet i hans bok «Eat Right 4 Your Type».
D'Adamos påstand er at ABO-blodtypene er den viktigste faktoren for å bestemme en sunn diett, og han presenterer forskjellige dietter for personer med O-, A-, B- og AB-blodtyper. Lektiner er et nøkkelbegrep i dietten hans.
I sin bøker refererer D'Adamo til arbeider av biokjemikere og glykobiologer som har forsket på blodtyper og hevder eller impliserer at deres forskning støtter hans teori. Ikke desto mindre er det konsensus blant ernæringsfysiologer, leger og forskere at teorien ikke støttes av vitenskapelige bevis.
D'Adamos hypoteser og anbefalinger kritiseres fordi har ikke fremlegger god nok dokumentasjon. I hans første bok som kom i 1997 finnes bare en bibliografi. Hans senere bøker har hatt omfattende referanser om klassifiseringen av forskjellige matvarer i de tre kategoriene han benytter: Fordelaktig, nøytral og unngå. Men selve prosessen og bakgrunnen for hans konklusjoner og klassifisering forblir udokumentert. Dessuten innvendes det at han ved å begrense seg til å dele menneskeheten inn i kun fire stereotyper blir blodtypedietten hans mest av alt lik en slags «blodtypeastrologi».
I januar 2014 publiserte University of Toronto en stor studie der det ble slått fast at det var ingen påviselig sammenheng mellom blodtype og effekt av type diett.
Batesmetoden

Batesmetoden er en form for alternativ behandling utviklet av den amerikanske øyelegen William Horatio Bates (1860–1931). Hypotesen bak metoden er at personer med uskarpt syn skal kunne trene seg opp til et normalt syn igjen.
Det har aldri blitt påvist vitenskapelig at batesmetoden har noen effekt. Da Bates utviklet sin behandlingsmetode var kunnskapen om øyets anatomi begrenset, og metoden tar utgangspunkt i at ytre muskler styrer øyets fokus. Senere har vitenskapen påvist at fokus styres av muskler inne i øyet.
Sandbukta (Vefsn)

Sandbukta er en gård i Vefsn som ligger 27 km nord for Mosjøen. Veien dit følger Europavei 6 nesten helt frem. Gården ligger like etter at Fylkesvei 78 tar av mot vest fra E6. Gården ligger i nordøstenden av innsjøen Ømmervatnet. I vest grenser gården mot Almlia, i sør mot Ømmervatnet. I øst grenser gården mot Hattelva, og i nordøst mot Bjørkremma. I nordvest har gården grense i form av en spiss trekant som strekker seg opp mot Blåfjellets høyeste punkt, der alle grenesen til alle gårdene rundt fjellet møtes.